Ritratt provdut minn Athletics Malta .td_uid_2_60b8e649cdb18_rand.td-a-rec-img{text-align:left}.td_uid_2_60b8e649cdb18_rand.td-a-rec-img img{margin:0 auto 0 0} Il-footballers żgħar Maltin dalwaqt se jkollhom l-opportunità li jingħaqdu fl-ewwel Akkademja ta' Juventus li qatt fetħet f'Malta. Il-Juventus Academy Malta, li mistennija tiftaħ f'Settembru li ġej għall-bniet u subien ta' bejn is-6 u l-14-il sena, tiġa tinsab fi stadju avvanzat fejn għadha kemm iffirmat lil Matteo Barresi bħala l-Head Coach li se jkun qed imexxi t-tim tekniku, megħjun minn Alessio Capraro. Iż-żewġ coaches , magħżula speċifikament għal dan il-proġett f'Malta, ilhom jagħmlu sehem mit-tim ta' Juventus sa mill-2013 u kienu responsabbli għall-programmi ta' taħriġ f'ċentri prestiġġjużi oħra fosthom Turin, Londra, Vinovo u Sestiere. Preżenti f'il fuq minn 50 pajjiż u f'kull kontinent, il-proġett ta' l-Akkademji ta' Juventus ifittxu li jippromwovu fl-filosofija, il-metodi u l-valuri ta' Juventus lit-tfal kollha. L-għan huwa li jiġu żviluppati plejers tal-futbol permezz ta' viżjoni li tgħaqqad aspetti tekniċi ma' kwalitajiet mentali, emozzjonali u interpersonali bbażati fuq ħames aspetti ewlenin jiġifieri l-istil ta' logħob, il-ħila teknika, il-ħila tattika, il-fattur mentali, u l-fattur emozzjonali jew soċjali. L-akkademja teknika f'Malta se tkun qed toffri sessjonijiet ta' taħriġ fi gruppi kif ukoll fuq bażi individwali matul il-ġimgħa, is-sena kollha, u se toffri lill-plejers żgħażagħ l-opportunità li jattendu sa tliet sessjonijiet ta' sagħtejn fil-ġimgħa. Ritratt provdut minn Athletics Malta L-Akkademja ta' Juventus mistennija tkun attiva ħafna b'diversi kampijiet ta' taħriġ u tournaments għall-akkademji l-oħra ta' Juventus mid-dinja kollha u mistennija wkoll tospita turisti żgħażagħ li jkunu Malta għal vaganza biex jattendu l-Akkademja, u jagħtu ċ-ċans lill-plejers lokali biex jinteraġixxu, jitħarrġu u jikkompetu ma' tfal minn pajjiżi oħra. Bl-istess mod, l-akkademja ta' Juventus Malta se tkun qed tipparteċipa f'tournaments ta' akkademji oħra barranin. Eventwalment, il-Juventus Academy Malta se tibni wkoll timijiet ta' etajiet varji biex jikkompetu fit-tazza tad-dinja tal-Juventus, avveniment annwali li fl-aħħar edizzjoni tagħha fl-2019, rat 85 tim minn 28 pajjiż, b'total ta' 1,004 plejers. Matul l-avveniment ta' ġimgħa, jintlagħbu 320 logħba fid-diversi faċilitajiet, inklużi s-semifinali tat-tournament fiċ-Ċentru tat-Taħriġ tal-Juventus f'Continassa u l-finali fl-Allianz Stadium. Ritratt provdut minn Athletics Malta Il-Juventus Academy Malta se torganizza wkoll diversi vjaġġi bit-tema ta' 'Juventus Experience' li jsiru fil-Cantalupa Sports Village fejn iż-żgħażagħ ikollhom aċċess għal sessjonijiet ta' taħriġ, logħbiet ta' ħbiberija, żjarat fil-Mużew tal-Juventus u fl-Allianz Stadium. Filwaqt li l-programm sħiħ tal-Akkademja se jitnieda fl-aħħar ta' Ġunju meta l-applikazzjonijiet għar-reġistrazzjoni jkunu disponibbli, dawk interessati għandhom jirreġistraw l-interess tagħhom malajr kemm jista' jkun billi tagħfas dan il- link . Dan it-tagħrif twassal minn Athletics Malta. Ritratt provdut minn Athletics Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b8e649cde2e_rand.td-a-rec-img{text-align:left}.td_uid_3_60b8e649cde2e_rand.td-a-rec-img img{margin:0 auto 0 0}